Toshkent shahridagi Abu Saxiy savdo markazi 14 yanvardan ish faoliyatini boshlaydi. Savdo markazi matbuot kotibi Bunyodbek Hamidovning Kun.uz’ga ma’lum qilishicha, fuqarolar va tadbirkorlarning talab va takliflarini inobatga olgan holda savdo markazi o‘z ish faoliyatini 14 yanvar, shanba kunidan boshlashga qaror qigan. Avvalroq, “ob-havoning noqulay kelgani sababli” savdo markazi avvaliga 3 kunga (11-13 yanvar), keyin yana 3 kunga (14-17 yanvar) yopilishi ma’lum qilingan.